Непосредно пред велику битку код Хитина, Саладин опседа Тиберијас у коме се налазила Ремонова жена Ешива. И поред тога, Ремон није желео да несмотрено упадне у клопку. Сам је предлагао краљу Гају да одустану од акције деблокаде Тиберијаса и сачекају јесен када ће се Саладин сам морати повући. Ови предлози су дочекани са страховитим увредама од стране Жерара од Ришфоа и Ренеа од Шатијона. Гај је послушао њихов предлог и наредио покрет војске ка Тиберијасу. Крсташи су морали проћи кроз пустињу како би стигли до "Труба са Хитина", јединог пролаза до Тиберијаса кроз планине. Током марша кроз пустињу, многи крсташи су дехидрирали. Стигавши до "Труба са Хитина" крсташи су сазнали да су муслимани закопали бунаре. Тамо их је Саладин и дочекао.